JohanHeinsen/ENO huggingface dataset:
Nyeste Skilderie af Kiøbenhavn, 1812-06-02
En bekiendt Læge har allerede eengang foreslaaet en Skat af Hunde, som det sikkreste Middel til at forebygge den gyseligste af alle Sygdomme: Vandskræk. Men endog fra en anden Side betragtet troer jeg, at en saadan Skat kunde være nyttig. Tilstaaer man, hvad man ikke kan nægte, at en Hund er et Slags Rovdyr, at den ved mange Leiligheder anfalder den Forbigaaende eller skræmmer ham ved sin Gjøen, saa kan der vel neppe tænkes noget urimeligere, end at vore Gader skulle vrimle af alle muelige Slags Carricaturer af disse med alle deres gode Egenskaber dog altid farlige Dyr. Det er en Uorden, som ved intet lettere kan hemmes, end ved en anseelig Skat. Lænkehundene, Jagthunden a. burde naturligviis være fritagne for denne Skat; men af alle de øvrige unyttige Hunde, der, uden at gjøre mindste Gavn, fortære hvad mangen en Fattig kunde leve af, burde der svares i det mindste en Skat af 50 Rdlr. aarligen. Den, som af Vane, Modesyge a. vil holde et saadant unyttigt Dyr, der kun er Medborgere til Ulessighed og Plage, havde ingen Grund til at beklage sig. Alle de Hunde, som ikke havde et bestemt Tegn, hvoraf man saae, at en Skat svaredes af dem, burde anholdes og ihielslaaes, hvor man traf dem. Om man vilde, kunde man lade denne Skat tilflyde Fattigvæsenets Casse. Paa denne Maade bleve vi befriede for hine ubehagelige og farlige Giester, og Fattigvæsenets Casse beriget med en ny Jndtægt. Den nu brugelige Maade, at lade Natmandens Folk nedslaae Hunde i de saakaldte Hundedage, synes ikke at være af synderlig Nytte; thi enhver, som holder en Hund, vogter sig nok for at lade den slippe ud, saalænge denne for Hunde critiske Tidspunct varer. Desuden er det et ækelt Optog.
Nyeste Skilderie af Kiøbenhavn, 1812-06-02
Omendskjøndt i Forordningen af 31te October 1804 om det stemplede Papiirs Brug, er fastsat, at hypothekariske Vexler skulle skrives paa stemplet Papiir af første Classe, samt at ved Obligationers, Forliigs, Skjøders og andre deslige Documenters Transport et særskilt Cessions-Document paa det anordnede Stempelpapiir efter Summens Størrelse skal udfærdiges, saa er dog adskillige Gange opstaaet Tvivl om Jndosseringen af hypothekariske Vexler, da samme ved fornævnte Forordning ikke udtrykkeligen er forbuden, kunde ansees som tilladelig. Efterat dette Spørgsmaal er forelagt til allerhøieste Afgjørelse, har Hs. Majestæt Kongen under 6te d. M. i saa Henseende behaget at resolvere: "at den simple Jndossation af saadanne Vexler, som under Constituering af nogen Panteret eller under Jndlagers Forpligtelse ere udstædte, skal være forbuden, og at ved enhver deslige Vexlers Transport, der foretages af Personer, som i Henseende til det stemplede Papiirs Brug ei ere privilegerede, et særskilt Document paa stemplet Papiir af første Classe efter Summens Størrelse skal udfærdiges. Hvilket efter allerhøieste befaling herved bekjendtgjøres til Efterretning for alle Vedkommende." Givet paa Rentekammeret i Kjøbenhavn, den 16de Maji 1812.
Nyeste Skilderie af Kiøbenhavn, 1812-06-02
Jnden- og udenlandske Efterretninger.
Nyeste Skilderie af Kiøbenhavn, 1812-06-02
Jndenlandske Efterretninger. Viborg, d. 28de Maji. Efter nogle Dages streng norden Kulde med Regn i Ugen efter Pindsedag, er vel Luften blevet noget mildere; men Nattefrosten er endnu temmelig streng for Græsset, som ikke ret vil frem. Her paa Marken have Køerne været ude i de sidste otte Dage. Rugen staaer paa endeel Steder ret godt, men paa andre temmelig tynd og ringe af Udseende. Vaarkornet kommer godt. For 1 Tde. Byg er her paa Torvet forlangt 34 Rdlr. Smør koster 5 a 6 Mk. Pundet. Svinene ere faldne betydelig i Prisen, ligesom der og paa Studehandelen i Aar tabes store Summer overalt. (Vib. Samler.)
Nyeste Skilderie af Kiøbenhavn, 1812-06-02
Ribe, d. 29 Maji. Fra den 29de Septbr. 1795, da Forligelses=Commissionen i Kjøbstaden, Warde begyndte at virke, har der indtil Dato, saa nær i 17 Aar, været indkomne for Commissionen 735 Sager, hvoraf de 308 ere ved Commissionen, forligte; de øvrige 427 til Rettergang henviiste; men ikke engang de 27 ere komne for Retten og der paadømte; de 400 ere ganske bortfaldne og ei kommen videre, saa at der kan siges, der ere flere end 700 Sager ved Commissionen enten afgjorte eller standsede. Warde Kjøbstæds Folkemængde, Gamle og Unge, er imellem 10 og 1100. Efter Middeltal have Sagerne været aarlig 43, Forholdet imellem de for Commissionen indkomne og der forligte eller standsede Sager imod de til Rettergang komne, kan sikkert sættes som 40 mod I. Sluttes nu fra denne liden Bye til hele Staten, hvor Forligelses=Commissioner virke, saa er Nytten af denne priselige Indretning kjendelig nok. De i Kjøbstaden Warde virkende Forligelses=Commissairer, som i ovennævnte Tidsrum have været og endnu ere de samme, have mærket, at Jndkaldelser, i de sidste 5 a 6 Aar have været sieldnere end i de første Aar; hvilket de ansee som Tegn til, at Byens Jndvaanere blive mindre tilbøielige til indbyrdes Trætter, og dersom Sligt er Virkning af Forligelsesvæsenet, saa formeres derved deres glade Følelser over, at have paa denne Maade i saamange Aar virket, og at kunne saaledes fremdeles virke. (Riber Av.)
Nyeste Skilderie af Kiøbenhavn, 1812-06-02
Hs. Exc. Generallieutenant v. Waltersdorff, Kongel. Minister ved det Keiserl. franske Hof, kom den 28de Maji fra Paris til Altona.
Nyeste Skilderie af Kiøbenhavn, 1812-06-02
(Alt. Merk.)¬ J Aarhuus sælges ved Auction d. 8de Junii 4500 Pd. Cancel og 2000 Stkr. gule chinesiske Nanquiner. Ligeledes sælges d. 1 Junii i Aalborg 20,000 Par dobbeltbaands islandske Vanter, 10,000 Par enkelte dito, og 9000 Pd. Bleghvidt.
Nyeste Skilderie af Kiøbenhavn, 1812-06-02
Kjøbenhavns Vexelcours d. 29 Maji 1812. Cours af Danske Bancosedler mod Species 740. PC., som udgjør for 1 Rdlr. Spec. 7 Rdlr. 38 s.D. C. - Hamb. Bco. 728 l. S. og 730 k. S. Postefterretninger.
Nyeste Skilderie af Kiøbenhavn, 1812-06-02
(Af Hamb. Corresp.) Neapel, den 28de April. De neapolitanske Tropper, der afgaae til den store Armee, commanderes af Generallieutenant Detree.
Nyeste Skilderie af Kiøbenhavn, 1812-06-02
Constantinopel, d. 10de April. Vor Flaade, der gjør sig færdig til at afseile, bestaar af 9 Linieskibe og 5 Fregatter. Pachaerne af Trawnik, Nisse, og andre, have faaet befaling at bryde op med deres Tropper mod Servierne.
Nyeste Skilderie af Kiøbenhavn, 1812-06-02
Presburg, d. 12 Maji. Efter vor Tidende have Russerne sløifet Fæstningen Kaminieck Podolski Petersburg, d. 5 Maji. Man arbeider i Hast paa at befæste Rigas og Dunamundes Fæstningsværker.
Nyeste Skilderie af Kiøbenhavn, 1812-06-02
London, d. 12 Maji. Generallieutenant Maitland er afvigte Løverdag taget fra London med Befaling, at tage Commando over de Tropper, der ere bestemte at gjøre Ende paa de Uordener, der sønderslide Kongerigets Jndre. En Skrivelse fra Glasgow melder, at to franske Fregatter og en Brig ere ankomne til Vestindien, som have brændt og taget en stor Deel engelske Skibe. Sir J. H. Caigh, forhen Gouverneur i Canada, der stod i Brevvexling med Capitain Henry, for at bringe en Deel af de forenede Stater til Opstand, er afvigte Januarii død i London. Verdun, d. 6 Maji. Søndagen den 3die af svoer en engelsk Officier, der var Krigsfange her i Staden, i Frue Kirke høitidelig sin Tro i Præsten Moutardies Hænder, og antog den catholske Religion. Mange Mennesker bivaanede denne Ceremonie.
Nyeste Skilderie af Kiøbenhavn, 1812-06-02
Warschau, d. 8 Maji. Kongen af Westphalen er d. 26de April ankommen til Pulawy, Fyrst Cartoriskys Bopæl.
Nyeste Skilderie af Kiøbenhavn, 1812-06-02
Posen, d. 19 Maji. Den 15de kom Kronprindsen og Prinds Adam af Würtemberg hertil, og fortsatte den 16de deres Reise videre.
Nyeste Skilderie af Kiøbenhavn, 1812-06-02
Berlin, d. 26 Maji. J Gaar Morges Kl. 6 er Hs. Majestæt Kongen med følge afreist fra Potsdam til Dresden. - Hs. Maj. Kongen, der i Dresden lod Deres Keiserl. Franske Majestæter complimentere ved Fyrsten af Hatzfeld, og Deres Keis. Østerrigske Majestæter ved Fyrsten af Wittgenstein, blev ved en egenhændig venskabelig Skrivelse fra Hs. Maj. Keiser Napoleon indbuden til Dresden.
Nyeste Skilderie af Kiøbenhavn, 1812-06-02
Paris, d. 22 Maji. Hs. Majestæt Keiseren. har skjænket Steden Florentz, den skjønne af Canova forfærdigede, Venus Statue. Den er opstillet i det Keiserlige Gallerie blandt Alderdommens Mesterværker.
Nyeste Skilderie af Kiøbenhavn, 1812-06-02
Newyork, d. 24 Martii. Breve fra Washington af 17 Martii forsikkre bestandig, at Talen er om en Embargo. Endeel Personer troe, at paa denne Embargo vil følge en Krigerklæring.
Nyeste Skilderie af Kiøbenhavn, 1812-06-02
Fra Wilna meldes under 30 April, at Hs. Majestæt Keiser Alexander har taget Hospitalerne der i Øiesyn, og besøgt General Baron Benningsen paa sit Landgods 3 Mile derfra den 29 April.
Nyeste Skilderie af Kiøbenhavn, 1812-06-02
Posen, d. 22 Maji. J Gaar Eftermiddags kom Hs. Majestæt Kongen af Neapel hertil.
Nyeste Skilderie af Kiøbenhavn, 1812-06-02
Fra den tyrkiske Grændse, d. 11 Maji. J Følge offentlige Efterretninger har Storvizirens Fortrav allerede sat sig i Bevægelse, og der staaer store Begivenheder til at forvente. De Befuldmægtigede i Bucharest staae i Begreb med at afreise, og General Kutusow vil opslaae sit Hovelqvarteer, i Giurgiewo. (Alt. Merk.)
Nyeste Skilderie af Kiøbenhavn, 1812-06-02
Lemberg, d. 1 Maji. Efter Breve fra Wor schau, er den Franske Armee gaaet i 3 Colonner til Grandenz, Thorn og Polanka, over Weichselen. Hs. Maj. Kongen af Westphalen er allerede kommen til Warschau og boer i det grevelige Bruhlsche Palai. (S. B.)
Nyeste Skilderie af Kiøbenhavn, 1812-06-02
Dresden d. 20 Maji. Det Ceremonietaffel, der fandt Sted d. 18de om Aftenen, var overordentlig glimrende. Taffelet holdtes i Dronningens Audience-Gemak og var i Form af en Hestesko Der befandt sig ved samme ingen andre end Personerne af begge de Keiserl. Familier, Dronningen af Vestphalen og Medlemmerne af vort Kongehuus, ialt 16 Personer, som sadde i følgende Orden: begge Keiserparrene sadde midt for Bordet; paa venstre Side af Keiser Napoleon sad Keiserinden af Østerrige, samt hendes Steddatter Napoleons høie Gemalinde, ved Siden af hende Keiser Franz. Paa høire Side af Keiser Napoleon sad vor Dronning; ved Siden af hende Storhertugen af Würzburg; derpaa Prindsesse Augusta, vor Konges Datter, længer hen Prinds Anton, derpaa Prindsesse Maria Anna. Paa venstre Side af Keiser Franz sad Dronningen af Vestphalen, ved Siden af hende H. M. vor Monark, derpaa Prindsesse Theresia, længer hen Prinds Maximilian, derpaa Prindsesse Maria, endelig Prindsesse Elisabeth. Husets Storofficianter, opvartede i egen Person de høie Herskaber, Overkammerherre Baron v. Friese Keiser Napoleon, Greven Marcolini vor Konge. - J Gaar Eftermiddags gjorde Deres Majestæter Keiserinderne af Frankrige og Østerrige i en Vogn med 4 Spænd Heste en Spadseretour. - J Dag spiste de høie Familier hos Hs. Maj. Keiser Napoleon. (S. B.,
Nyeste Skilderie af Kiøbenhavn, 1812-06-02
Moniteurens Anmærkninger. 12) Dette Afsnit maa Americanerne tilbørlig bedømme, da Berlin og Mailand=Decreterne ere tilbagekaldte, ved Decretet af 28de April 1811, med Hensyn til America, og det endog virkelig og uden Jndskrænkning, fordi de forenede Stater befinde sig i en erklæret fiendtlig Stilling mod Cabinetsbefalingerne af Aarene 1806. 1807 og 1809. (Fortsættes.) Af dette Blad udkomme ugentlig to Numere.
Nyeste Skilderie af Kiøbenhavn, 1812-06-02
J Følge Kgl. allernaadigst Tilladelse forsendes det med Posterne i Danmark, Norge og Hertugdømmerne, og kan bestilles paa alle Postcontoirer mod Betaling af 16 Mk. Qvartalet. Her i Staden tilbringes Bladet Subskribenterne og betales qvartaliter med 15 Mk. Subskriptionen modtages hos Bogtrykker Höeckes Enke, i store Helliggeiststrædet No. 144.
Nyeste Skilderie af Kiøbenhavn, 1812-06-02
Kjøbenhavn. Trykt hos P. H. Höeckes Enke.
Nyeste Skilderie af Kiøbenhavn, 1812-06-06
VI. Ved alle Eiendommes Kjøb og Salg kan man i denne Tid heller ikke være forsigtig nok, og ved saadan en Handel bør man altid tage en Jurist paa Raad med. Der gives nuomstunder Folk, som, uden at eie en Skilling, kjøbe hele Landeiendomme paa det Vilkaar, at betale paa Kjøbesummen en bestemt Pengesum til en vis Termin, i den Tanke, førend denne kommer, igjen at kunne have solgt Eiendommen med Profit. Ved saadan en Contracts Afslutning maa man altid bruge den Forsigtighed, som ofte endog af Jurister forsømmes, at gjøre det til en betingelse, at i Tilfælde at Betalingen ikke erlægges til den bestemte Tid, skal Contracten betragtes som aldeles ophævet. Bruger man ikke denne Forsigtighed, saa har den, der har kjøbt Eiendommen uden at have 4 s., Lommen, dog altid Ret til samme, og medens man trækkes, med ham for Retterne om at faae ham til at erlægge den bestemte Betaling, finder han Leilighed til igjen at afhænde sin Eiendom, og leer oven i Kjøbet af at have spillet Huuskjøbet med den troskyldige Sælger; da han, som intet eier, har heller intet andet at vove end sin ubetydelige Person, som vel ingen saa let beqvemmer sig til at føde i Slutteriet.
Nyeste Skilderie af Kiøbenhavn, 1812-06-06
Jnden- og udenlandske Efterretninger.
Nyeste Skilderie af Kiøbenhavn, 1812-06-06
Jndenlandske Efterretninger. Ved allerhøieste Resolution af 13 Maji d. A. har det behaget Hs. Majest. Kongen, paa Admiralitets- og Commissariats=Collegii derom gjorte allerunderdanigste Forestilling, allernaadigst at approbere, at Lodsen ved Odense Fjord og Canal maa, saalænge Krigen varer, oppebære det dobbelte, nemlig 4 Skilling dansk pr. Læst, i Prikkepenge af ethvert Skib og for Læstedrægtighed mærket Fartøi, som passerer Fjorden.
Nyeste Skilderie af Kiøbenhavn, 1812-06-06
Udtog af en Skrivelse fra Kiel, d. d. 2den Junii 1812. Endelig har den længe savnede Varme indfundet sig hos os, og dens Ankomst har tillige gjort Ende paa de langvarige Koldfedre, der saa ofte udartide til andre Sygdomme og derved foraarsagede Manges Død. - Kornet og Græsset fremspirer allevegne, og Frugttræerne staae allerede i Blomster. Alt spaaer os en god Sommer, og vi haabe at vor Forventning ikke denne Gang vil skuffes ligesom den tildeels blev det i Fjor. En eneste overflødig Høst kan snart bidrage til at nedsætte Kornpriserne, der endnu vedblive at være høie. Mærkeligt er det imidlertid, at Priserne paa adskillige andre Artikler ere faldne. Colonialvarers Forbrug er betydelig formindsket. - Om de mange Vandringer, som i de sidste Par Aar bleve foretagne til Sundhedsbrøndene ved Bramstedt og Ottensen, høres nu næsten slet intet. Enten Kilderne have tabt den lægende Kraft, som man maaskee med alt for stor Lettroenhed tilskrev dem, eller det er Moden, som formindsker Besøgernes Antal, kan man lade uafgjort. Her i Byen smigrer man sig derimod med det Haab, at see en god Badeanstalt indrettet, som ikke let kunde anlægges paa et heldigere Sted, baade, formedelst Stadens Beliggenhed og Vandets særdeles Godhed. - En vis Baptista, som for nærværende Tid opholder sig i Hamborg, har i Sindeat reise til de danske Stater, for at forevise et Fruentimmer af Kjæmpestørrelse og en Hottentor for Penge. Dersom han erholder Tilladelse dertil, vil han neppe mangle Søgning. At ste Kjæmper er allerede et Særsyn, men at see et Fruentimmer af en Kjæmpes Høide, er en sand Sieldenhed. Ligeledes gives der maaskee neppe Nogen i vore Lande, som har seet en Hottentot levende, og selv det færreste Antal kjender dette Slags Folk endog kun af Kobbere og Reisebeskrivelser. - Vor Høiskole har gjort en god Acquisition i den talentfulde Dr. Dahlmann, der hidindtil med Bifald har holdt Forelæsninger ved Kjøbenhavns Universitet i det latinske Sprog over enkelte Dele af den gamle Historie. Regjeringen har overdraget ham at holde historiske Forelæsninger i afgangne Etatsraad Hegewisches Sted, og han giør Begyndelsen i nærværende Semester med tvende Cursus, over Universalhistorien og over det tydske Riges Historie. Sikkert vil han ikke savne Tilhørere, da et meget fordeelagtigt Rygte er gaaet forved hans Ankomst.
Nyeste Skilderie af Kiøbenhavn, 1812-06-06
Mariboe d. 1 Junii. Stege d. 27. Maji. Søndagsskolens Hensigt i Stege er: at skaffe Haandværk og andre confirmerte Drenge her i Byen - endog fra de nærmeste Landsbyer kunde confirmerte Drenge antages i Skolen - fri Underviisning i Regning, Skrivning og Tegning. Ogsaa Svende kunde tage Deel deri imod en billig Godtgjørelse til Skolens Kasse. Hidtil har man blot beskjeftiget sig med de første Underviisninger, men saasnart nogle melder sig til Tegning, kan der ogsaa gives Underviisning deri. Efter en Bestemmelse, som blev gjort ved Forsamlingen den 24de hujus, skulle de arbeidende Medlemmer af Selskabet være (foruden Bestyreren, eller Formanden og Bogholderen, som tillige er Casserer) 4 Jnspecteurer, hvilke vexelviis skulle møde i Skolen, for at vaage over, at saavel Lærerne, som Lærlingene efterkomme deres Pligter. Flere Gange Forsømmelse af Lærlingen, uden gyldig Grund, straffes med Udelukkelse af Skolen. - Efter Sigende skal der imellen Kiel og Ærøe ligge 2de fiendtlige Fregatter og 2de Brigger, der allerede skal have taget nogle danske Jagter. (Mariboe Av.)
Nyeste Skilderie af Kiøbenhavn, 1812-06-06
Postefterretninger.
Nyeste Skilderie af Kiøbenhavn, 1812-06-06
(Af Hamb. Corresp.) Boston, d. 4 April. J Følge de engelske Cabinetsordrer ere paa engang 18 americanske Skibe tagne. Denne sørgelige Efterretning er ved Skibet Orbit, der kom fra Liverpool, bragt til Newvork. Disse Priser, forbundne med andre, der i Kraft af hine røverske Ordrer allerede i nogen Tid ere gjorte, udgjøre en Liste af over 100 Skibe. der ere førte til de storbrittanniske Havne. Disse Skibe ere tagne i mindre Tid end en Maaned. De ville i Følge hine Ordre, ustridigen priisdømmes, og Eierne paa denne Maade berøves umaadelige Summer. - Det bekræftes, at en Embargo snart vil finde Sted.
Nyeste Skilderie af Kiøbenhavn, 1812-06-06
Aachen, d. 23 Maji. Den 13de dennes har man imellem Kl. 12 om Morgenen i Zulpich (det forrige Landskab Talviac) i Cølner-Districtet, sporet tvende Jordskjælv. Der foregik 2 Minutter imellem det første og andet. Det første var det stærkeste og varede to Secunder. Meubler og nogle Mure omkastedes, alle Jndvaanerne kom paa Benene; og ethvert Stød forkyndte en underjordisk Gjæring. Denne Jordrystelse synes at have strakt sig omtrent to Mile i Omkreds, i de nærmest tilliggende Bjergværker mærkede man ikke noget dertil. – J Aarene 1765, 56, 67, anrettede Jordskjælv i Aachen store Ødelæggelser; endeel Personer bleve Offere derfor. Jndvaanerne, som dengang frygtede Lissabons Skjebne, og vilde afvende Himlens Vrede fra sig, gjorde Dag og Nat barfodede hyppige Processioner.
Nyeste Skilderie af Kiøbenhavn, 1812-06-06
Paris, d. 23 Maji. Divisionsgeneral Baron Hastrel, er af H. M. udnævnt til Generaldirecteur for Conscriptionen, istedet for Grev Dumas, der er sat til Generalintendant ved Storarmeen. Hr. Rolland de Chambrandonin, Statsraadsauditeur, er i Forgaars afreist for at bringe H. K. M. Porteseullen og Ministernes og Statsraadets Arbeider.
Nyeste Skilderie af Kiøbenhavn, 1812-06-06
Amsterdam, den 23 Maji. H. D. Prinds Generalgouverneuren er efter en Fraværelse af to Maaneder ankommen her. Et Keiserligt Decret af 25 April indeholder blandt andet: Vi tillade Kabliaufangst ved Doggersbank for alle de Skibe, der afgaae fra Brielle paa den hollandske Kyst, og Sildefangst paa Yarmouths Bunker for alle Fartøier, der afgaae fra Nordwys og Katwyk, under Betingelse, at de vende tilbage til den Havn, de ere afseilet fra, uden at lande paa nogen anden Deel af Kysten, undtagen i Nødstilfælde, hvorom de da have at føre Beviis. Bemeldte Skibe maa ikke være længer end en Maaned i Søen, uden at vende tilbage til de Havne, hvorfra de ere udløbne.
Nyeste Skilderie af Kiøbenhavn, 1812-06-06
Skrivelse fra Wien af 20 Maji. H. K. H. Erkehertug Anton er afrelst til Presburg, for sammesteds i H. M. Navn at slutte Rigsdagen.
Nyeste Skilderie af Kiøbenhavn, 1812-06-06
Det herværende diplomatiske Corps er tilkiendegivet, at de i Fraværelse af Ministeren for de udenlandske Anliggender have at melde sig til Dhr. Raader, Rademacher og v. Hudelist. Da Deres Majestæter, paa deres Reise til Dresden var ankommen til Topliz (det bekiendte Bad), blev hele Byen illumineret om Aftenen. Det var første Gang Jndbyggerne havde den Lykke at see deres Landsfader hos dem.
Nyeste Skilderie af Kiøbenhavn, 1812-06-06
Keiseren af Rusland har bevilget Regjeringsraad Kirkhof en Pension og St. Annaordenen, for hans Opfindelse at frembringe Sukker af Stivelse, og Videnskabernes Academie i Stockholm har bifaldet denne Opfindelse.
Nyeste Skilderie af Kiøbenhavn, 1812-06-06
Stutgardt, den 23 Maji. H. K. M. har isteden for den casserede og til Fæstningsstraf dømte Overamtmand, Regjeringsraad Hartmann i Elvangen, udnævnt den første Generalsecretair ved det Kongelige Jndenrigsministerium, Regjeringsraad Gros, til Overamtmand i Elwangen.
Nyeste Skilderie af Kiøbenhavn, 1812-06-06
London, d. 7 Maji. (Moniteur.) De fra forskjellige Kanter indløbne Breve og Journaler, især fra Grevskabet Chistre, Lancashire og Yorkshire, sige, at de kraftfulde Forholdsregler, som man ved Militairs Afsendelse har taget i de uroligste Districter, og især, da man har sat Localmiliesen i Virksomhed, ere tilstrækkelige til at forhindre Udskeielser. De nordligste Dele af Riget var i nogle Dage i forrige Uge blevne forskrækkede ved udspredte Rygter, at d. 1 og 4de d. M. endnu større Uroligheder skulle paafølge, og at visse Vers af Egechiel circulere blandt Oprørerne. Regjeringen har den Erd, de have aflagt, i Hænderne, og Alting vil blive oplyst ved et Forhør over Mytterie stifterne, som befinde sig i et Fængsel i Chester. Specialcommissionen til dette Øiemed er allerede udnævnt. Det hele maa tilskrives Stadens Taler, Oppositionen og Sognenes afskyelsesværdige Adresser og Beslutninger, der alle have bidraget til at ophidse Folket og forberede det til saadanne Udskeielser.
Nyeste Skilderie af Kiøbenhavn, 1812-06-06
Newyork, d. 7 April. Statssecretairen, Hr. Galletin, har underrettet Publicum om et Laan af 11 Millioner Dollars, som Præsidenten er bleven berettiget til at gjøre for Statens Regning. For at gjøre Newyork befæstning fuldstændig, er der givet befaling at anlægge 4 nye Forts. - Regjeringen har sluttet Contract om Leveringen af 86,000 Par Sto og et bestemt Qvantitet Meel, som hver Uge skal leveres paa Albany Stationen.
Nyeste Skilderie af Kiøbenhavn, 1812-06-06
Da vor Stads Gouverneur adjournerede Stændernes Forsamling, sagde han reent ud, at vor Stilling er saaledes, at vi maa holde os beredte paa en Krig med Storbritannien.
Nyeste Skilderie af Kiøbenhavn, 1812-06-06
Den Martinique, d. 19 April. Over Curacao have vi her erholdt den Efterretning, at i Stæderne Caraccas og Guyra har været et skrækkeligt Jordskielv. 17 Kirker ere i Caraccas styrtede sammen i en Minut, og da det var Skjærtorsdag, saa er det sandsynligt, at en stor Mængde befandt sig deri. Ogsaa siger man, at denne frygtelige Ulykke, hvorved 14,000 Mennesker ere omkomne, har kuldkastet mange Privathuse. J Guyra ere kun faa Huse blevne staaende og over 12 Personer ere blevne begravne under Ruinerne. Kongressen, og de med Regjeringen forbundne Personer befandt sig i Valencia. Man troer, siger Brevet, som beskriver disse græsselige Omstændigheder, at de ere undgaaede denne Ulykke. Drisden d. 25 Maji. Publicums Længsel, efter at see Keiser Napoleon en Tidlang i sin Midte, blev endelig tilfredsstillet i Gaar. Han indfandt sig nemlig ledsaget af alle sine Store Kl. 12 1/2 om Middagen i den catholske Slotskirke, i den Kongel. Tribune. J vore Prindsers tilstødende Tribune befandt vor Konge sig med sin Gemalinde og Prindsesse Datter, ligeledes Storhertugen af Würsburg.
Nyeste Skilderie af Kiøbenhavn, 1812-06-06
Dresden, d. 27 Maji. Til Keiser Napoleons forestaaende Afreise ere alle Anstalter føiede. JMorgen afgaaer den største Deel af det franske Riges herværende Store herfra til Glogau, og overmorgen d. 29 d. ganske tidlig vil H. M. selv forlade vor Residents og vælge samme Vei; til den Ende holdes 250 Extrapostheste paa hver Miil i Beredskab.
Nyeste Skilderie af Kiøbenhavn, 1812-06-06
Berlin, d. 30 Maji. Her er udkommen et Edict angaaende en Forme- og Jndkomstskats Erlæggelse.